cyanic-selkie/wikianc huggingface dataset:
Open vSwitch
סקירה כללית
Open vSwitch הוא מימוש תוכנה של מתג רשת וירטואלי רב-שכבתי. המערכת תומכת בפרוטוקולים שונים כגון NetFlow, sFlow, SPAN, RSPAN, CLI, LACP ו -802.1ag, ומאפשרת אוטומציה של רשת באמצעות הרחבות תכנותיות. Open vSwitch מאפשר להפיץ את ההגדרות על פני שרתים פיזיים שונים באופן שאינו תלוי בארכיטקטורת השרת, בדומה ל-vswitch של VMware או Cisco Nexus 1000V.
אלכסנדרוביץ'
ראו גם
}}
מילט קאהל
ביוגרפיה
קאהן עבד באולפני דיסני במשך 40 שנה, מ-1936 עד 1976. בשנת 1977 הוענק לקאהל פרס וינזור מקיי. לאחר שסיים את עבודתו באולפנים הוא החל לעסוק בפיסול בתיל של דמויות אנושיות, ביניהן בלרינות רוקדות. קאהל הלך לעולמו ב-19 באפריל 1987, בגיל 78, לאחר שלקה בדלקת ריאות. הוא נפטר בעיר מיל ואלי, בקליפורניה. שנתיים לאחר מותו, בשנת 1989, הוכר בתואר "אגדות דיסני", יחד עם שאר תשעת הזקנים של דיסני ואב אייוורקס.
הסימפוניה הראשונה של פרוקופייב
תזמור
הסימפוניה זוכה לתזמור בגודל סימפוניה בתקופה הקלאסית המורכבת משני חלילים, שני אבובים, שני קלרינטים, שני בסונים, שתי קרנות יער, שתי חצוצרות, טימפני וכלי מיתר.
מוניקה אונגוראנו
אונגוראנו התחרתה באולימפיאדת ריו דה ז'ניירו 2016 והודחה בסיבוב הראשון לאחר הפסד לשרלין ואן סניק הבלגית.
ברווז בליטה אמריקני
ברווז בליטה אמריקני (שם מדעי: Sarkidiornis sylvicola) הוא מין ברווז החי ביבשת אמריקה הדרומית והוא בעל כרבולת ממעל למקורו. מין זה הוא קרוב משפחתו של ברווז הבליטה ובעבר היה תת-מין שלו אך פוצל.
ריטה (סדרת טלוויזיה)
זכיות ומועמדויות
לאורך שנות שידורה של הסדרה, הסדרה הייתה מועמדת לפרסים רבים, אולם זכתה רק בשלושה, בקטגוריית הסדרה הטובה ביותר לשנת 2021 של Copenhagen TV Festival, השחקנית הטובה ביותר לשנת 2014 (מילה דנסן) של Zulu Awards והשחקנית המצטיינת ביותר בסדרת דרמה לשנת 2014 (מילה דנסן) של Monte-Carlo Television Festival.
ז'יטבה
גאוגרפיה
מקורותיו נמצאים בגובה 625 מטר בסמוך לכפר מאלה להוטה בפוהרונסקי אינובץ (חלק מהרי וטאצ'ניק - "הרי הציפור") והוא זורם מצפון דרומה דרך המחוזות ז'רנוביצה, זלאטה מוראבצה, ניטרה, נובה זמקי וקומארנו. ליד מרטובצה, אחרי מסלול שאורכו 99,3 ק"מ, הוא נשפך כיובל שמאלי אל נחל ניטרה. שטח אגן הניכוז שלו הוא 1,244 קמ"ר וזרימתו מגיע בסביבות הכפר וייסקה ל 2.5 מ"ק/שנייה ובשפך ל-3 מ"ק /שנייה. קיים אפיק ישן של הנחל הנשפך לדנובה על יד ראדבן שעל דנובה (ראדבן נאד דונאיום).
אזור הנחל ז'יטבה נקרא פוז'יטביה (Požitavie) או גבעות פוז'יטביה, ובימינו הוא חלק מ"מיקרו-אזור הפיתוח" פוז'יטביה-שירוצ'ינה.
מכבי נתניה (כדורגל חופים)
לאחר מכן, נתניה הגיעה 4 פעמים לגמר הליגה שם הפסידה בכל המשחקים. היא הקבוצה עם הכי הרבה העפלות לגמר הליגה.
תחרויות לאומיות
ליגת בנק יהב בכדורגל חופים
אלכסנדר פון באך
קישורים חיצוניים
art. Alexander von Bach Ottův slovník naučný Jan Otto Ltd, Praha (1888-1909)."
AU10TIX
היסטוריה
החברה מציעה שירותי אימות זהות אוטומטיים, מבוססי טכנולוגיית למידה עמודה בענן, במודל עסקי של מכירת מנויים. היתרון הטכנולוגי של החברה בא לידי ביטוי במהירות מתן התשובה לגבי זיהוי אמיתות או זיוף של תעודות מזהות.
ארי אבנר
ביוגרפיה
משנת תש"ד (1944) ועד פרוץ מלחמת העצמאות למד פילוסופיה, ספרות עברית ולשון עברית באוניברסיטה העברית בירושלים.
מסטודון (להקה)
היסטוריה
ב-2004 הוציאה הלהקה את אלבומה השני "Leviathan" (לוויתן), אלבום קונספט העוסק ברומן הקלאסי מובי דיק מאת הרמן מלוויל. שלושה מגזיני רוק הכתירו את האלבום כאלבום השנה שלהם: Revolver, !Kerrang ו-Terrorizer.
וירג'יניה צוקי
ביוגרפיה
וירג'יניה צוקי מתה בניס.
כריסטיאן רוזיירה
קריירה
כריסטיאן נולדה במאי 1985 בעיר אוססקו שבמדינת סאו פאולו, והחלה לשחק כדורגל במספר קבוצות מקומיות כמו "סאו ברנרדו" ו"אתלטיקו יובנטוס". בגיל 15 כבר ערכה את הופעת הבכורה שלה בנבחרת ברזיל עד גיל 19, והשתתפה עימה בשתי אליפויות העולם שנערכו ב-2002 וב-2004. בשני הטורנירים סיימה ברזיל במקום הרביעי, וב-2004 כריסטיאן נבחרה לנבחרת המצטיינת של הטורניר ביחד עם חברתה לנבחרת, מרטה.
באליפות דרום אמריקה שנערכה בנובמבר 2006, סיימה כריסטיאן כמלכת שערי הטורניר עם תריסר כיבושים. למרות הצלחתה האישית, נבחרתה כשלה והפסידה את התואר לארגנטינה לאחר ארבע זכיות רצופות בתואר. במשחקים הפאן-אמריקאיים שנערכו ביולי 2007 בריו דה ז'ניירו, גברה ברזיל בגמר על הנבחרת הצעירה של ארצות הברית, כאשר כריסטיאן כובשת שניים מהשערים בגמר.
האם אתה מאושר
האם אתה מאושר הוא סינגל ראשון מתוך האלבום "אהבה גדולה" של הזמרת-יוצרת הישראלית ריטה, שיצא לאור ביולי 1994 ומלווה בווידאו קליפ. השיר נכתב על ידי אריאנה הרן הכהן, הולחן על ידי שלמה ארצי ועובד על ידי נאור דיין ומשה לוי.
אינטר רא"ו
היסטוריה
בתחילת 2008, החברה נרשמה במדד MICEX ו-RTS, כחלק מהארגון מחדש במגזר האנרגיה הרוסי והחברה קיבלה לידיה מספר מתקנים לייצור חשמל ברוסיה, ביניהם תחנת הכוח התרמית סוצ'י, תחנת הכוח התרמית הצפון-מערבית, תחנת איבנובו ותחנת קלינינגרד CHPP-2. באותה שנה רכשה את יתרת 49% ממניות תחנת הכוח מולדבסקאיה.
בעלי מניות
בוריס קובאלצ'וק הוא מנכ"ל Inter RAO.
מסחר
החברות הבנות הבאות של Inter RAO אחראיות על סחר אנרגיה בינלאומי:
קטיה לוהר
קריירה
המיצבים האודיו-ויזואליים של לוהר הוצגו בהרבה אתרים ופסטיבלים באוויר הפתוח ברחבי העולם, ביניהם פסטיבל פרינג' דבלין בשנת 2006, ה- SURGE לפסטיבל 798 לאמנויות 2007 בבייג'ינג , פסטיבל פראג לאמנות עכשווית בשנת 2010 , פסטיבל הגל הבא של האקדמיה למוזיקה בברוקלין בשנת 2014 , פסטיבל PULSE (סוואנה, ג'ורג'יה) בשנת 2015 , יריד האמנות בהודו (שגרירות שווייץ, ניו דלהי, 2018) , ופסטיבל נואו לה מורן (מאוריציוס, 2019).
Either/Or
Either/Or הוא שמו של אלבומו השלישי של אליוט סמית'. האלבום יצא לאור ב-25 בפברואר 1997. שם האלבום נובע משמו של ספר בעל אותו שם של הפילוסוף סרן קירקגור, מה שמשקף את עניינו של סמית' בפילוסופיה, מקצוע אותו למד בקולג' המפשייר שבמסצ'וסטס.
לואיג'י ויטוריו, נסיך קריניאנו
ביוגרפיה
לואיג'י ויטוריו גדל בפריז, שם חי אביו כאיש חצר המלוכה, אך גם מהמר נמרץ. אביו צבר הרבה חובות בפיימונטה, ונתבע על ידי אחיותיו, שבנדוניה שלהן הוא הימר, ומשום כך הוא ברח לצרפת, שם חי חיים מפוארים, מה שאילץ את לואיג'י ויטוריו למכור נכסים משפחתיים משמעותיים בצרפת, ומאוחר יותר חזר לואיג'י ויטוריו לפיימונטה.
תיאטרון בולשוי
היסטוריה
התיאטרון הוקם בשנת 1776 בעקבות רישיון שנתנה הצארינה יקטרינה הגדולה לנסיך פטר אורוסוב וביוזמת היזם האנגלי מייקל מדוקס. בראשית דרכו הציג התיאטרון בבתים פרטיים של אצילים רוסיים, והתיאטרון כלל 13 שחקנים בלבד. בשנת 1780 נרכש מבנה תיאטרון פטרובקה לצורך הצגת מחזות ואופרות. בשנת 1805 ניזוק תיאטרון פטרובקה בשריפה שפרצה מספר דקות לפני תחילת האופרה "הסירנה של הדייפר". מבנה חדש הוקם בכיכר ארבאט בשנת 1808. מבנה זה נשרף בשריפה הגדולה של מוסקבה בעת כיבוש העיר על ידי נפוליאון בונפרטה.
וינסנט ברוקס
ביוגרפיה
ב-2002 שירת במטות המשולבים כמשנה לעניינים מדיניים-צבאיים בחצי הכדור המערבי, במינוי חירום מונה לקצין במטה פיקוד מרכז של ארצות הברית ושימש דובר הפיקוד בפרוץ מלחמת עיראק שבמהלכה ריכז הפיקוד את השליטה בכוחות הפלישה. ב-2003 מונה למשנה לענייני מלחמה בטרור במטות המשולבים. בדצמבר 2004 מונה לדובר הצבא במשרד מזכיר הצבא של ארצות הברית.
זולטאן ולנשטיין
ביוגרפיה
זולטאן ולנשטיין היה בנם של איגנץ ולנשטיין (1870–1940) סוחר כללי עצמאי, ושל רוזליה (ריזה) קראוס (1874–1938). הוא למד תחילה בגימנסיה הראשית בקומארום ואחר כך סיים בבית המדרש לרבנים בבודפשט. לאחר מכן היה תלמיד בבית המדרש לרבנים בברלין (Rabbiner Seminar für das orthodoxe Judentum, a Hochschule für die Wissenschaft des Judentum) ובאוניברסיטת פרידריך וילהלם. הוא נחנך כדוקטור למדעי הרוח באוניברסיטת בודפשט (כיום אוניברסיטת אטווש לוראנד) ב-1921 וקיבל סמיכה לרבנות בבודפשט באותה השנה. בשנת 1920, בטרם סיום את לימודיו, נבחר פה אחד לרב של קהילת קומארום. אולם כניסתו לתפקיד נערכה רק לאחר קבלת הסמיכה לרבנות שנה לאחר מכן. כבר בשנים הראשונות לפעילותו קיבל הזמנות מכמה קהילות יהודיות גדולות יותר ובשנת 1923 נענה להזמנת הקהילה היהודית של פץ', שם נבחר לרב הראשי של הקהילה. הוא זכה להכרה ולפופולריות בין-דתית לאומית בממלכת הונגריה באמצעות כישרון הדרשה והנאום שלו.
משפחתו
אשתו השנייה: בורבאלה וידור (קודם וייסנשטיין) (מישקולץ, 1915 – אונטריו קנדה, 1992)
ג'ואל קורטני
קריירת משחק
בשנת 2018 קורטני כיכב לצד ג'ואי קינג בסרט של נטפליקס, דוכן הנשיקות, בו הופיע כאחת הדמויות הראשיות, לי פלין. ביולי 2020 יצא לאקרנים הסרט השני בסדרה, דוכן הנשיקות 2. ב-2021 יצא הסרט השלישי והאחרון בסדרה, בו שיחק את לי פלין דוכן הנשיקות 3.
שעיר ערבי
שעיר ערבי (שם מדעי: Otus pamelae) הוא מין של דורס לילה ממשפחת הינשופיים ומהסוג שעיר המצוי בטבע רק בחצי האי ערב בערב הסעודית, עומאן ובתימן. האוכלוסייה של שעיר זה קטנה מאוד. לא כל החוקרים מסכימים על סיווגו של השעיר ומסווגים אותו כתת-מין של שעיר אפריקאי (Otus senegalensis) או שעיר משורטט, אף שיש מספר הבדלים בצבע הנוצות.
אין כאלוהינו
זמן וטעם אמירת הפיוט
לפי החיד"א המשפט "אין כאלוהינו" נאמר כנגדם של בבל שמלכם נבוכדנצר גזר שישתחוו לצלם. המשפט "אין כאדונינו" נאמר כנגד מדי, שמלכם אחשוורוש מכר את היהודים כעבדים להמן, המשפט "אין כמלכנו" נאמר כנגד יוון, שאלכסנדרוס מלכם מלך בכל העולם והמשפט "אין כמושיענו" נאמר כנגד עשו.
מקהלת הנערים של קופנהגן
בהווה
מאז 1991 אבה מונק הוא המנהל האמנותי והארגוני של המקהלה.
USS פלליו
היסטוריה מבצעית
פלליו לקחה חלק במספר פעולות הומניטריות במסגרת השותפות הפסיפית, בשנת 2007.שנה לאחר מכן לקחה פלליו חלק נכבד במאבק נגד הפיראטים במפרץ עדן. בשנת 2010 היא נשלחה לנמל קראצ'י בפקיסטן, וסייעה לחלץ אנשים במהלך השיטפונות הגדולים במדינה באותה שנה.
Sex with Me
Sex with Me (בעברית: סקס איתי) הוא שיר שהקליטה הזמרת הברבדית ריהאנה לאלבום האולפן השמיני שלה, Anti; זהו אחד משלוש רצועות הבונוס הכלולות במהדורת הדלוקס. ריהאנה כתבה את השיר, בשיתוף פעולה עם PartyNextDoor, צ'סטר הנסן, בוי-1דה, פרנק דיוקס ו-Vinylz, והופק על ידי שלושת האחרונים. ב-3 בפברואר 2017 פרסמה ריהאנה מיני-אלבום המכיל חמישה רמיקסים ל-Sex with Me, שהוכנו על ידי MK, סלבה, ג'ון בלייק, אדאל ו-DEVAULT.
השיר זכה לביקורות חיוביות בדרך כלל מצד המבקרים, ששיבחו את ביטחונה ואת ההעצמה הנשית. השיר נכלל ברשימת '100 שירים היפים של 2016' של מגזין Vice, בו הוא מדורג במקום השני. מבחינה מסחרית זכה השיר להצלחה מתונה, על אף שלא יצא כסינגל רשמי. השיר הגיע למקום ה-83 בבילבורד הוט 100 בארצות הברית, והוסמך לתואר פלטינה על ידי איגוד תעשיית ההקלטות האמריקאי. Sex with Me היה לשיר ה-29 של ריהאנה בשירי שהגיע לראש מצעד שירי הדאנס קלאב. השיר נכלל בסטליסט של סיבוב ההופעות של ריהאנה לקידום האלבום, Anti World Tour, בשנת 2016.
כתיבה והפקה
באמצע 2015 הזמינה ריהאנה כותבים שונים לדירתה השכורה במאליבו על מנת לעבוד על שירים. אחד הכותבים שהוזמנו היה הזמר והיוצר ג'הרון ברתווייט, הידוע גם בשם PartyNextDoor. כשהגיע, התקשה ברתווייט להבין מדוע הוא הוזמן, כיוון שכותבים רבים אחרים כבר בנו להיטים עבור ריהאנה. במהלך המפגשים כתב ברתווייט שני שירים - הסינגל המוביל של האלבום, Work ו-Sex with Me.
מצר וילקינס
מצר וילקינס (באנגלית: Wilkins Strait) הוא מצר ים בארכיפלג הארקטי הקנדי, העובר בעיקרו בחלקן העליון של הטריטוריות הצפון-מערביות אף שמעברו המזרחי ביותר ממוקם בנונאווט. הגבול בין שתי הטריטוריות עובר לאורך קו אורך 110 מערב (110th meridian west). המצר מפריד בין האי בורדן (Borden Island) מצפון לבין האי מקנזי קינג (Mackenzie King Island) מדרום והאי ברוק (Brock Island) מדרום-מערב – שלושת האיים שהם חלק מאיי המלכה אליזבת.
אברהרד שנגארט
ראשית חייו
לאחר מכן הצטרף שנגארט לאס אה וקיבל את מספר החבר 34,870. מעורבותו בפעילות המפלגה פחתה, והוא נרשם ללימודי משפט וכלכלה באוניברסיטת לייפציג. הוא הוסמך כעורך דין ב-1928, ומצא עבודה בבית המשפט של נאומבורג. בהמשך סיים בהצטיינות את עבודת הדוקטורט שלו במשפטים, בנושא "סירוב הודעות על סיום חוזי העסקה".
מלחמת העולם השנייה
מיולי 1944 ועד סוף המלחמה היה שנגארט מפקד משטרת הביטחון והאס דה בהולנד. ב-6 במרץ 1945, ארבו אנשי המחתרת ההולנדית למפקד האס אס בהולנד, הנס ראוטר, וניסו לחסלו ללא הצלחה. שנגארט, שהיה אחד מסגניו, הוציא להורג 263 הולנדים כנקמה על המארב.
דניאל פנק
ביוגרפיה
פנק נולד בקזבלנקה שבמרוקו ב-1 בדצמבר 1944. אביו היה פקיד גבוה של השלטון הצרפתי במרוקו. השלים לימודי תואר שני בספרות בניס שבצרפת, ולאחריהם עבד כמורה.
קריירה ספרותית
בשיא הצלחתו, זכה שנתיים ברציפות, בשני פרסי הספרות החשובים ביותר: ב-2007 בפרס רנודו על ספר שבו נכתב נגד הקפיטליזם בצרפת, ב-2008, זכה פרס מטרופוליס על ספר שבו כתב על עולם אוטופי, בהשראת הספר 1984.
פוקימון שמש וירח
כמו במשחקים הקודמים בסדרה, עלילת המשחקים עוקבת אחר מסעו של מאמן פוקימונים צעיר במחוז השביעי. כמו המשחקים הקודמים לו בסדרה, המשחק הוא בגרפיקה תלת־ממדית. ומציג בנוסף את ההתפתחות המיוחדת הנקראת "מגה התפתחות" (מגה אבולוציה) שהייתה זמינה בשני המשחקים הקודמים לסדרה, ובנוסף מציגה פיצ'ר חדש הנקרא "מהלכי Z" אשר חלקם מתאימים לפוקימונים מסוימים וחלקם מתאימים למתקפות מסוימות.
גנום מיטוכונדרי
שכפול
הדנ"א המיטוכונדרי משוכפל על ידי דנ"א פולימרז ייחודי מסוג גמא, קומפלקס חלבוני המורכב משתי תתי יחידות: תת-יחידה קטליטית המקודדת על ידי הגן POLG, ותת-יחידה מבנית המקודדת על ידי הגן POLG2. בנוסף, בתהליך השכפול משתתפים גם החלבון המיטוכונדרי Twinkle המשמש כהליקאז (חלבון פורם סליל כפול, הפועל בכיווניות של '5 ל-'3), וחלבונים המעודדים את תחילת פעילותו של ההליקאז (SSBs – Single-stranded binding protein). החלבונים המשתתפים בתהליך מתועתקים בגרעין ומובלים למיטוכונדריה כחלבונים לצורך התחלת תהליך השכפול.
אורן אדום
תכונות
הקליפה חומה-אדמדמה, וכשמגרדים אותה, היא מייצרת מיץ דביק שלימים הופך למסה צהובה בהירה. העלים הם בצורת מחטים וארוזים בזוגות, ובבסיסם קשקשים דמויי נדן אפורים. לעלים יש ריח של זפת. הפרי הוא סגלגל, באורך 4–5 ס"מ, ומבשיל בשנה לאחר הפריחה. קשקשי הזרעים על הפרי הם בצורת טריז ובתוכם שני זרעים עם כנפיים ארוכות. ביום בהיר, הפרי פותח את קשקשי הזרעים ומפזר את הזרעים.
הנשים (סרט)
אורי קלי זכה בפרס אוסקר לעיצוב התלבושות הטוב ביותר.
תקציר עלילה
השלושה הן סיביל (קיי קנדל), אנג'לה (טיינה אלג) וג'וי (מיצי גיינור). בארי מופיע אתן בקטע "הנשים" והן שרות ביחד על "גבירות המלך" ("Ladies in Waiting").
פייר והלורד מבקשים ממנו שישחרר את חברותיהם והוא מחליט להראות להן שהוא חולה ונאלץ לפרק את הלהקה. באותו זמן הוא מתחיל עם ג'וי שהיא אמריקנית כמוהו. סיביל ואנג'ל עצובות ובארי מוצא אותן בדירתן ללא הכרה כתוצאה מקלקול בציוד הגז לחימום.
דונפלדוואר
תולדות העיירה
במשך תקופת שלטונה של ברית המועצות במדינות הלווין שלה במזרח אירופה, בהן הונגריה, היו כוחות סובייטיים אחראים על בסיס טילי קרקע-אוויר סמוך לעיירה. כוחות אלה היו מוצבים בעיירה ושוכנו בה. באביב 1990, עם התפרקות ברית המועצות, נטשו כוחות אלה את העיירה. הבניינים בהם התגוררו החיילים הסובייטים הפכו לשמש זוגות צעירים ומשפחות צעירות.
קורנל פרייזיך
ביוגרפיה
פרייזיך נפטר כתוצאה מדלקת ריאות, אי ספיקת לב, וניוון של שריר הלב.
ניופורט (ויילס)
תקופות קדומות
העיר גדלה והתפתחה וב-1314 היא קיבלה את כתב הזכויות הראשון שלה. כתב הזכויות השני הוענק לעיר ב-1385 על ידי יו סטפורד, רוזן סטפורד השני. במאה ה-14 הגיעו לניופורט מנדיקנטים (נזירים שהתקיימו על תרומות) והקימו בית חולים לחולי מחלות זיהומיות.
כיום
ב-2002 הוענק לניופורט מעמד של עיר עצמאית לרגל חגיגות יובל החמישים למלוכתה של המלכה אליזבת השנייה. באותה שנה נמשתה ממימי הנהר אסק ספינה המתוארכת לאמצע המאה ה-15 שהיא היחידה מסוגה בעולם ששרדה. בספטמבר 2014 התקיימה בניופורט ועידת הפסגה של מדינות נאט"ו.
משה חיים מצליח
תולדותיו
דבריו מוזכרים בספרי חכמי דורו, וביניהם בספר "בן אברהם" מרבי יום טוב קריספין שכתב על רבי משה:. רבה של איזמיר, רבי אברהם פלאג'י כתב עליו:.
צד ג' צד ד'
צד ג' צד ד' הוא אלבום הסולו התשיעי של המוזיקאי והזמר הישראלי מתי כספי, שיצא ב-1987.
הפקה
השיר הפותח, 'לא טוב היות האדם לבדו', בוצע במקור על ידי דני ליטני ויהודית רביץ. יהודית רביץ אף הקליטה אותו לאחד מאלבומיה בביצוע שלה בלבד. השיר בוצע באחת ההופעות בהן השתתף כספי: במסגרת תוכנית על הקיבוץ ששודרה בערוץ הראשון, הוצב פסנתר כנף לבן בתוך הרפת של קיבוץ משמרות ומתי ניגן את השיר לפרות.
השיר 'קולות השדה' בוצע במקור על ידי להקת פיקוד מרכז, השיר 'כמעט טוב' בוצע במקור על ידי נורית גלרון, ואילו השיר 'אשה' בוצע בעבר על ידי חני ליבנה באלבום שלם שהפיק ועיבד עבורה מתי כספי.
מיטשל דונלד
ביוגרפיה
ביולי 2017 מונה דונלד לקפטן הזר הראשון של הקבוצה. בסיום עונת 2018 הוא סירב לחתום על חוזה חדש ועבר לשחק בטורקיה עד לפרישתו ממשחק פעיל.
עינות ציפורי
ארכאולוגיה
מעל הנביעה הגדולה ביותר, "עין ציפורי", נמצא מבנה עתיק שאיננו מתוארך. בסמוך לנביעה נמצאו שרידי כפר שהיה מיושב מהתקופה הנאוליתית ועד התקופה הרומית.
Be with Me
Be with Me הוא סרט דרמה סינגפורי עטור פרסים, משנת 2005. הסרט ייחודי בזה שיש בו מעט מאוד דיאלוגים. הוא ייחודי גם בזה, שחלקים ממנו הם תיעודיים וחלקים אחרים בדיוניים. חלק מהדמויות המתועדות בחלקים התיעודיים, עוברות לשחק את עצמן, בקטעים הבדיוניים, לצד הדמויות הבדיוניות. שפות הסרט הן אנגלית וקנטון.
בתי הדין הדתיים הדרוזיים
מבנה בתי הדין וסמכויות המינוי
בראש בית הדין הדתי הדרוזי לערעורים עמד עד מותו בשנת 1993 השייח' אמין טריף. מאז מותו לא אוישה משרת ראש בית הדין הדתי הדרוזי לערעורים.
חוק ההתקוממות 1807
קיימים חריגים חוקתיים להגבלות המושרשות בסמכותו החוקתית של הנשיא עצמו. הנחיות מחלקת ההגנה של ארצות הברית מתארות את "הגנת המולדת" כ"חריג חוקתי" להגבלת פוסה קומיטאטוס, כלומר, הצעדים הדרושים להבטחת הביטחון הלאומי מפני איומים חיצוניים אינם כפופים לאותן מגבלות.
מטרה ותוכן
החוק מסמיך את נשיא ארצות הברית להפעיל את הכוחות המזוינים של ארצות הברית ואת המשמר הלאומי במקרים הבאים:
חוק 1807 שונה פעמיים. בשנת 1861 נוסף סעיף חדש המאפשר לממשלה הפדרלית להשתמש במשמר הלאומי ובכוחות המזוינים בניגוד לרצון ממשלת המדינה במקרה של "מרד בסמכות ממשלת ארצות הברית", בציפייה להמשך התסיסה אחרי מלחמת האזרחים.
יישום החוק
בשנת 2006 שקל ממשל ג'ורג בוש להתערב בתגובת מדינת לואיזיאנה לסופת ההוריקן קתרינה למרות סירובו של מושל לואיזיאנה, אך הדבר לא עלה בקנה אחד עם התקדים בעבר, היה קשה מבחינה פוליטית ואולי לא חוקתי.
סקודה סלביה
== עיצוב == העיצוב החיצוני והפנימי שלה סטנדרטי מאוד ומשולב בין הסקודה אוקטביה לסקודה ראפיד כאשר הסלביה גדולה במעט מהרפיד וקטנה במעט מהאוקטביה.
מאיר מרגליות
תולדות חייו
שימש כדיין בברודי, כרב ואב"ד של הורודנקה, ולאחר מכן עבר לכהן כרבה של יאזלוביץ. משם עבר לכהן כאב בית דין בלבוב. בשנת ה'תקי"ד נבחר לכהן כרבה של לבוב ושל המחוז כולו. תקופה מסוימות כיהן כרב בעיירה קומרנא. מכוחו של צו מלכותי של מלך פולין סטניסלאב פוניאטובסקי מונה ב-1775 לרב ברסלב "וכל אוקראינה" (אין הכוונה למדינה המודרנית אלא לגליל בתוך ממלכת פולין). ביולי 1777 (ה'תקל"ז) נתמנה לרב ואב"ד של אוסטרוה וגלילותיה, מכוח צו של הרוזן והמדינאי החשוב סטניסלב מלכובסקי.
הלוסק
יהדות הלוסק
בעת הכיבוש הגרמני בימי מלחמת העולם השנייה השומדה הקהילה היהודית במקום. בשנת 1941 הוקם גטו במקום, והוא מנה כ-700 יהודים, חלקם מהמקום וחלקם יהודי שצ'צ'ין. הם גורשו ב16 באוקטובר 1942 לגטו בפיאסקי, משם נשלחו למחנה ההשמדה סוביבור. בנובמבר 1942 נשלחו למחנה ההשמדה מיידנק עוד כ-30 בעלי מלאכה שנשארו בגטו.
קצ'ואה (עמים)
מיקום גאוגרפי
אנשי הקצ'ואה עדיין חיים בשטח הגאוגרפי שנשלט על ידי שבט האינקה בעבר, בפרו, אקוודור ובוליביה. התנאים הגאוגרפיים שונים באופן ניכר בכל אחת מהמדינות. באזור ההררי יש קרקע פורייה וגישה למים שמאפשרת גידולים חקלאיים. למרות זאת רוב בני הקצ'ואה חיים במדרונות התלולים של הרי האנדים שם הקרקע אינה פורייה, הרוח חזקה ומזג האוויר קר. בערך שליש מבין 24.5 מיליון תושבי פרו הם צאצאים של בני הק'צואה. הגירה פנימית ועיור גרמו לכך שרבים מהם עברו ללימה, עיר הבירה, וכעת האוכלוסייה שם מעורבת. בבוליביה ישנם קרוב ל-3 מיליון, ובאקוודור 2.5 מיליון בני קצ'ואה נוספים. בארגנטינה ובספרד הם נמצאים אך במספר נמוך יותר של 50 אלף אנשים.
מאז ומעולם אנשי הקצ'ואה חיו במקומות שדרכי הגישה אליהם הן קשות, ולכן היה להם קשה להתרחב, למרות זאת הם הצליחו בזה באופן חלקי. מצד אחד אם הם היו חיים בשטח פחות הררי, זה היה גורם לכך שמספר רב יותר של אנשים היו יכולים להצטרף אליהם, ללמוד את השפה ולהרחיב את שטח המחיה. דוגמה טובה היא אזור הר הגעש צ'ימבורסו באקוודור, שהוא הר הגעש הגבוה ביותר במדינה, ומתנשא לגובה של 6268 מטרים. האנשים שחיו באזור זה היו יחסית מבודדים, והיו צריכים ליצור לעצמם ניב מעט שונה של קצ'ואה שיתאים לאזור המחיה שלהם, וזו גם הסיבה לשוני בין ניבי הקצ'ואה בין אזור לאזור. היתרון שיש לאנשי הקצ'ואה במחייה באזורים מבודדים היא שכך הם יכולים לשמור על האמונות ולהמשיך באורך החיים הייחודי שלהם. למרות זאת רבים האנשים שמחליטים לעזוב, ולכן מספרם מצטמצם משמעותית משנה לשנה.
ביגוד
התלבושת המסורתית שנלבשת על ידי הקצ'ואה היום היא שילוב של הלבוש לפני הכיבוש הספרדי ואחריו. בשנת 1572 אסרו הספרדים על הקצ'ואה ללבוש את הטוניקות ואת הבגדים המסורתיים שלהם, ולכן הם אימצו את הלבוש האירופאי המודרני.
היפופוטם פנטלנדי
לא ברור ממה נכחד, אך ייתכן שבדומה לקרוביו הגמדיים הוא נכחד עם הגעת ראשוני האנשים לאיים בסביבות 5,000 לפני הספירה.
היפרטרופיה של חדר ימין
גורמים
יתר לחץ דם ריאתי מסווג על ידי ארגון הבריאות העולמי לחמש קטגוריות, בהתבסס על הגורם שהוביל להופעתו. שכיחותה של ההיפרטרופיה משתנה בהתאם לסיבה שהובילה ליתר לחץ הדם הריאתי. הסיבות הנפוצות להתפתחות יתר לחץ דם ריאתי שמוביל להיפרטרופיה של חדר ימין כוללות מחלת ריאות חסימתית כרונית (COPD), תסחיף ריאתי ומחלות ריאה רסטרקטיביות. שכיחותה של היפרטרופיה של חדר ימין עומדת על 76 אחוזים בחולים הסובלים מ-COPD ועל 50 אחוזים בחולים עם מחלת ריאה רסטרקטיבית.
היפרטרופיה של חדר ימין מתרחשת גם על רקע של בעיות מבניות בלב. אחד הגורמים הנפוצים הוא אי ספיקה של המסתם התלת-פסיגי. המסתם התלת-פסיגי ממוקם בין העלייה הימנית לחדר ימין ותפקידו הוא למנוע חזרה של דם מהחדר אל העלייה בזמן הסיסטולה (כיווץ הלב). במצב של אי ספיקה של המסתם, כושל המסתם בתפקידו, כך שבזמן הסיסטולה חלק מהדם חוזר מחדר ימין אל העלייה הימנית, מה שמעלה את העומס עמו צריך להתמודד חדר ימין. מצבים נוספים העלולים לגרום להיפרטרופיה הם היצרות המסתם הפולמונרי - מסתם הממוקם בין חדר ימין לעורקי הריאה שתפקידו הוא למנוע חזרה של דם מהעורקים אל חדר ימין בזמן הדיאסטולה (הרפיית הלב), פגם במחיצה הבין חדרית (VSD) ופגם המחיצה הבין פרוזדורית (ASD).
אבחנה
שתי הבדיקות העיקריות המשמשות לאבחנה של היפרטרופיה של חדר ימין הן אקוקרדיוגרפיה ואלקטרוקרדיוגרפיה (א.ק.ג.).
קריית הפלדה
שנות ה-70 ואילך
בשנת 1980 ייצר מפעל ההתכה 12 אלף טונות פלדה ומפעל הערגול ייצר 140 אלף טונות ברזל לבנייה. בשנות ה-80 עבר המפעל שתי תוכניות הבראה לאחריהן נותר המפעל עם כ-340 עובדים.
הרמן אנשיץ
ביוגרפיה ועבודה
בשנת 1860 הוא היה אחד המייסדים של האגודה לאמנות נוצרית במינכן.
ראול גינסבורג
ראול גינסבורג (Raoul Samuel Gunsbourg; 6 בינואר 1860 - 31 במאי 1955) היה מלחין וכותב לבריתים, אמרגן ומנהל אופרה יהודי רומני.
דאג סטנהופ
ביוגרפיה
ב-24 בנובמבר 2009, יצא אלבומו השביעי של סטנהופ "From Across The Street"("מעבר לרחוב").
סטנהופ הוא אחד ממבקריו החריפים והבוטאים של ד"ר דרו פינסקי לו הוא קרא "יוזף גבלס שר התעמולה של השקרים" בגלל דעותיו של פינסקי על התמכרות לסמים והשימוש בהם. כמו כן באלבומו "Before Turning The Gun On Himself" אמר כי פינסקי "ידרך על מאות שיכורים גוססים ברחוב כדי להגיע לצד מיטתה של לינדזי לוהן" כתגובה לכך שפינסקי אמר כי הוא "מומחה גמילה לסלבריטאים".
ב-2014 הופיע בתפקיד קטן כשוטר בסרטו של כריס רוק, "חמשת הראשונים" לצידם של רוזריו דוסון וקווין הארט. וב-5 במאי הכריז בתוכנית של הווארד סטרן כי הוא עובד עם ג'וני דפ על תוכנית. לדברי סטנהופ דפ התיידד איתו באירופה ועוד אז היה לו (לדפ) רעיון לתוכנית עם סטנהופ.
פירסטנפלדברוק
גאוגרפיה
פירסטנפלדברוק משתרעת על שטח של 32.53 קמ"ר. הוא היא שוכנת באמצע הדרך בין מינכן לאוגסבורג, ולאורך נהר האמפר.
בסיס חיל האוויר פירסטנפלדברוק
בסיס חיל האוויר היה אתר הטבח במינכן במהלך אולימפיאדת מינכן. תשעת בני הערובה הישראלים (שניים נהרגו קודם בכפר האולימפי) ושמונה מחבלים של ספטמבר השחור שתפסו אותם הוטסו לבסיס מהכפר האולימפי באמצעות מסוק, שם דרשו המחבלים טיסה לאומה ערבית ידידותית. לאחר ניסיון הצלה על ידי משמר הגבול בבוואריה ומשטרת מינכן, הרגו המחבלים את כל תשעת בני הערובה הישראלים שנותרו, שלא הצליחו להימלט מהמסוקים. חמישה מהמחבלים ושוטר במינכן נהרגו גם הם בקרב יריות.
עצים עתיקים בארץ ישראל
עצים עתיקים בארץ ישראל - חלוקה לקבוצות
בעבר הייתה ארץ ישראל מיוערת בחלקה, ובעיקר בגליל, בשרון, בשומרון ובמישור החוף. ואולם שיקולי פיתוח מואץ גרמו לכריתה נרחבת של עצים, ורוב העצים העתיקים ששרדו נשמרו בזכות היותם קשורים למקום קדוש. העצים הקדושים הם מהעתיקים ביותר, והם נחשבים לקבוצה נפרדת של עצים עתיקים בארץ ישראל. בקבוצה זו נמצאים בעיקר המינים אלון, אלה, זית, קטלב ומיש דרומי.
אלונים
לפנים כיסה את מרכז ארץ ישראל, מהמדרונות הדרומיים של הגליל התחתון ועד הרי בנימין יער אלונים. היער נכרת כמעט כליל מן המחצית השנייה של המאה ה-19 ועד שלהי מלחמת העולם הראשונה בעיקר עבור אספקת עץ להסקת קטרי הרכבות. עם זאת, נותר בארץ מספר גדול יחסית של אלונים עתיקים, בבודדים ובחורשות, שריד ליער זה.
דונה הראווי
הראווי חוקרת את קו התפר שבין תחומי מחקר שונים, ובעיקר בין מדע, ביולוגיה, ספרות ופמיניזם, ולכן תוארה בשנות התשעים המוקדמות כפוסט-מגדרית, נאו-מרקסיסטית ופוסט מודרניסטית. כתבה ספרים וחיבורים רבים המעלים שאלות בנוגע למדע ולפמיניזם. מבין חיבוריה הידועים תורגם לעברית "מניפסט לסייבורג: מדע טכנולוגיה ופמיניזם סוציאליסטי בשלהי המאה העשרים".
Primate Visions
Primate Visions: Gender, Race, and Nature in the World of Modern Science התפרסם בשנת 1989 ועוסק באופן שבו חקרו ותפסו מדענים את התנהגותן המינית של נקבות יונקי-על, ומעלה שאלות לגבי המודל המשפחתי המוכר היום וההטרוסקסואליות השולטת במחקר יונקי-על.
עצים עתיקים בארץ ישראל
אלה אטלנטית
בעמק בית שאן, על ראש מצפה אלות (כ-3 ק"מ מערב למנחמיה ו-4.5 ק"מ דרום-מזרחית ליבנאל) מתנשאת אלה אטלנטית גדולה, יש הטוענים שהיא ההשראה לסמל חטיבת גולני. האלה היא חלק מזוג עצים, שהיו במקום על קברו של שייח או זוע'ית, האלה השנייה עלתה באש לפני עשרות שנים. אלות מרשימות נוספות ניתן למצוא בכניסה למושב דישון, בטירת צבי, בקיבוץ גונן ודרום-מזרחית למושב אדרת בעמק האלה.
דונה הראווי
Primate Visions
בביקורת על הספר, נכתב כי דונה הראווי חושפת אג'נדה במחקר הפרימטולוגי. נטען כי הראווי מזהה כמטרתו של המחקר הפרימטולוגי את הצורך לגעת ב"אחר", שאינו נובע רק מן הצורך להבין את עצמנו טוב יותר על ידי מציאת הבדלים, או להפוך את האחר לדומה לנו. הראווי טוענת כי מטרתו היא לשקם ולטהר את האבטיפוס לפיו תופס המדע המערבי את הקיום שלנו, כלומר את האדם הלבן המערבי, בניגוד לברבריים, פרימיטיביים, המשווים לקופים.
מניפסט לסייבורג
מטרתו העיקרית של המניפסט הוא לעודד את השוויון בין המינים. הראווי מעודדת את הזרם הפמיניסטי להתרחק מהתפיסה "הטבעית", הרואה את האישה והגבר כיצורים מהותניים ולאמץ את הטכנולוגיה. היא גורסת כי על הפמיניזם לעודד את הנשים להיפטר מהטכנופוביה ובמקביל לגייס את הטכנולוגיה לטובת קידום הנשים ופיתוחן.
ביקורת
ב-13–2012 טענה ד"ר עינת רמון כי עמדתה של הארווי עומדת בסתירה לנשיות כפי שהיא עוצבה והתממשה בדברי ימי האנושות עד עתה. לדברי רמון, יצירת מצב של רחמים מלאכותיים, למשל, יפגע באופן אנוש באמהות (motherhood) האנושית כפי שאנו מכירים אותה, ולפיכך גם בנשיות.
עצים עתיקים בארץ ישראל
זית
עץ הזית הוא מסמליה של ארץ ישראל ומוזכר רבות במקורות כמאפיין בולט שלה. מגדירה במפורש ש"לא יכרות אדם עץ-זית או עץ-חרוב". ככל הנראה, הזיתים העתיקים ביותר בישראל נמצאים בכרמי הזיתים שבין ראמה ובית ג'ן.
גמר גביע אירופה לאלופות 1974
באיירן מינכן
בשמינית הגמר פגשה באיירן לדו-קרב טעון את דינמו דרזדן מגרמניה המזרחית. באיירן אירחה את המשחק הראשון, שהיה מרתק ומלא תהפוכות. דרזדן נטלה את היתרון, באיירן השלימה מהפך ועלתה ליתרון 2-1, אך עוד לפני המחצית כבשה דרזדן פעמיים וחזרה להוביל, 3-2 בהפסקה. באיירן התעוררה כעשרים דקות לסיום, כבשה פעמיים וניצחה 4-3. גם הגומלין התנהל באופן דומה. באיירן עלתה ליתרון 2-0 מצמד של הנס תוך 12 דקות בלבד, אך דרזדן חזרה למשחק ועלתה ליתרון 3-2 כעשר דקות בתוך המחצית השנייה. יתרון כזה היה מספיק לה כדי להעפיל, אך שתי דקות בלבד אחר כך קבע מילר 3-3, ששלח את באיירן לשלב הבא עם 7-6 בסיכום שני המפגשים.
בשלב חצי הגמר פגשה באיירן את אויפשט ההונגרית. במשחק הראשון בחוץ נפרדו הקבוצות בשוויון 1-1, שהעביר את ההכרעה למינכן. שם, במשחק הגומלין, ניצחה באיירן 3-0 חלק ומרשים והעפילה לגמר גביע אירופה הראשון בתולדותיה.
אתלטיקו מדריד
ברבע הגמר התמודדה אתלטיקו עם נציגת יוגוסלביה, הכוכב האדום בלגרד. במשחק הראשון בחוץ גברה אתלטיקו 2-0 על הכוכב האדום, ובתום גומלין ללא שערים הבטיחה את מקומה בשלב הבא.
סיכום המשחק הראשון
האוהדים שהגיעו מספרד החלו לחגוג ביציעים את הניצחון הדרמטי של קבוצתם. השוער חשב שהשופט שרק לסיום ויצא מהשער והוריד את הכפפות כשבאיירן יצאה להתקפה אחרונה, בלם הקבוצה, האנס-גאורג שוורצנבק, פרץ קדימה עם הכדור, ובניסיון אחרון בעט מכ-30 מטרים כדור חזק לפינה של מיגל ריינה. הכדור קפץ פעם אחת על הארץ לפני השוער וחדר לרשת, 1-1 דרמטי כשנותרו שניות בלבד לסיום המשחק.
סיכום המשחק החוזר
באיירן לא עשתה ולו שינוי אחד בהרכב שפתח יומיים קודם לכן. מנגד, נאלצה אתלטיקו להסתדר ללא אחד מכוכביה, חאבייר אירורטה שנותר מחוץ לסגל והוחלף באלברטו פרננדס פרננדס, וערכה שינוי נוסף בהתקפה - חוסה אופרטה הוחלף על ידי הראלדו בסרה, כפי שקרה לאחר כשעה במשחק הראשון. כבר בדקות הפתיחה ניכר היה כי שחקניה של אתלטיקו הושפעו יותר מאירועי המשחק הראשון, ובניגוד לבאיירן הציגו משחק אנמי וחלש. מנגד, פרנץ בקנבאואר הכתיב את קצב המשחק מהקו האחורי, ובאיירן שהציגה משחק שוטף בקצב גבוה השתלטה לחלוטין על המשחק.
דריוש פופיילה
פופיילה זכה בארבע מדליות בתחרות לקבוצות K1 באליפות העולם בסלאלום קאנו של ICF (פדרציית הקאנו הבינלאומית) עם שתי מדליות כסף (2013, 2018) ושתיים מארד (2006, 2019). הוא זכה בשתי מדליות זהב, חמש מדליות כסף ושלוש מדליות ארד באליפויות אירופה.
פופיילה סיים במקום ה-8 באירוע K1 באולימפיאדת בייג'ינג.
אביו בוגוסלב ודודו הנריק ייצגו שניהם את פולין בסלאלום קאנו.
סהרורי (סרט)
"Retrospective"
מונטאז' ביוגרפי על חייו של ג'קסון מתקופת ילדותו ו"חמישיית הג'קסונים" עד להצלחת האלבום "Bad" וכולל את השירים הבאים:
"Badder"
מייקל ג'קסון מוחלף בקליפ בברנדון אדמס המשחק גם בחלקים נוספים בסרט.
איירין לדרמן
איירין לדרמן היא אתלטית יהודייה-בריטית בעבר, אלופה ושיאנית המכביה בעלת 6 מדליות, מהן 4 מדליות זהב (השלישית 1950 והרביעית 1953) בריצת 100 מטר, בריצת 200 מטר ובקפיצה לרוחק.
דוב רבל
הרב ד"ר דוב (ברנרד) רֶבֶל (ביידיש: רעוועל; באנגלית: Bernard Revel; ח' בתשרי תרמ"ו, 17 בספטמבר 1885, פרינאי - ב' בכסלו ה'תש"א, 2 בדצמבר 1940, ניו יורק) היה רב וראש ישיבה אמריקאי ממוצא ליטאי. נשיאה הראשון ומעצב דמותה של ישיבת רבינו יצחק אלחנן בניו יורק ובהמשך ישיבה יוניברסיטי, בראשית המאה ה-20.
הסכם חסוויורט
ההסכם
הסכם חסוויורט נחתם בעקבות הסכם הפסקת אש רשמי על ידי הגנרל אלכסנדר לבד והגנרל הצ'צ'ני אסלאן מסחאדוב ב-22 באוגוסט 1996. הוא כלל היבטים טכניים של פירוז בירת צ'צ'ניה גרוזני, הקמת מפקדה משותפת כדי למנוע ביזה בעיר, נסיגה של כל הכוחות הפדרליים מצ'צ'ניה עד ל-31 בדצמבר 1996 וקביעה שכל הסכם על היחסים בין הרפובליקה הצ'צ'נית של איצ'קריה והממשלה הפדרלית הרוסית לא חייב להיחתם עד סוף 2001.
זאב אשכנזי
ביוגרפיה
אשכנזי היה חבר המפלגה הליברלית וחבר המזכירות המצומצמת של הליברלים בחיפה. שימש כסמנכ"ל מחלקת ההתיישבות של הסוכנות היהודית.
Heatstroke
הרכב
השיר נכתב על ידי קלווין האריס, יאנג ת'אג, אריאנה גרנדה, פארל ויליאמס, בריטני האזארד, רובין חניבעל וססילי קרשויג. בתחילה, חניבעל וקרשויג לא נמנו ברשימת הכותבים. על פי קרשויג, הצמד כתב את גרסת הדמו של Heatstroke עם פארל ויליאמס בשנת 2012, אך כאשר ויליאמס הוציא את השיר עם קלווין האריס במרץ 2017, חניבעל וקרשויג לא זכו לקרדיט ברשימת הכותבים. קרשויג טוענת כי היא מחזיקה בהקלטת וידאו שלה מבצעת את גרסת הדמו של השיר, שהוקלטה מאוחר יותר על ידי אריאנה גרנדה. קרשויג אמרה כי הצמד מקבל 15 אחוזים מתמלוגי השיר.
סופיה, ארכידוכסית אוסטריה
ביוגרפיה
סופיה נולדה ב-5 במרץ 1855 בטירת לאקסנבורג שבווינה, האימפריה האוסטרית. אביה היה פרנץ יוזף הראשון, קיסר אוסטריה ואמה הייתה אליזבת, נסיכת בוואריה אשר כונתה "סיסי". מיד לאחר שסופיה הוטבלה, הפקיעה אותה סבתה מצד האב סופי, נסיכת בוואריה מסיסי, בטענה שסיסי צעירה מכדי לטפל בה. שנה לאחר מכן ילדה סיסי בת נוספת, גיזלה, ארכידוכסית אוסטריה, וחמותה נהגה גם בה בצורה דומה. לסיסי הותר לראות את הילדות רק באישור מיוחד של חמותה, ותמיד כאשר זו האחרונה נוכחת בחדר. סיסי ביקשה מפרנץ יוזף שידבר עם אמו בעניין, אולם עבר זמן רב בטרם הוא הצליח לשכנע אותה להחזיר לאשתו את בנותיה.
לאחר שהן הוחזרו לה, החלה סיסי לקחת את הילדות למסעותיה ברחבי האימפריה. באביב 1857, היא יצאה עמם לטיול בהונגריה - ארץ שאותה העריצה. כאשר הן שהו בבודפשט, חלו לפתע שתי התינוקות וסבלו משלשולים ומחום גבוה. גיזלה הצליחה להתגבר, אולם ב-29 במאי, לאחר אחת עשרה שעות של מאבק במחלה, נפטרה סופיה בזרועות אמה. מותה נבע ככל הנראה מהתייבשות, וייתכן שהמחלה שתקפה אותה הייתה טיפוס הבטן. גופתה של סופיה הוחזרה לווינה, ונקברה בקריפטה הקיסרית. המוות השפיע קשה מאוד על סיסי, אשר ראתה בעצמה אשמה במותה של בתה. היא שקעה בדיכאון, התמוטטה לעיתים קרובות, ונעלה את עצמה בחדרה במשך ימים שלמים. לעיתים היא הייתה יוצאת לנסיעות ממושכות רק כדי להימנע מלחשוב. המוות גם גרם לה להזניח את גיזלה, וכן את בנה היחיד רודולף.
סטטוס קוו (המקומות הקדושים)
התקופה העות'מאנית
אולם במחצית המאה ה-18 החלו העות'מאנים נוטים שוב לעבר האורתודוקסים. לצידם של האחרונים ניצבה האימפריה הרוסית, אשר רכשה השפעה הולכת וגוברת על האימפריה העות'מאנית, במיוחד לאחר חתימת הסכם קוצ'וק קאינרג'ה מ-1774, אשר סיים את המלחמה העות'מאנית-רוסית שהתחוללה בין השנים 1768-1774. בנוסף, מעצמות אירופה המערבית היו טרודות במלחמות הנפוליאוניות ולא יכלו להתפנות ולטפל בענייני המקומות הקדושים. ב-1757, בעקבות מאבק אלים בין יוונים-אורתודוקסים וקתולים, העניק הסולטאן מוסטפא השלישי את החזקה בכנסיית המולד ובקבר מרים, כמו גם את רוב שטחה של כנסיית הקבר הקדוש ליוונים. כאשר הרוטונדה של כנסיית הקבר עלתה באש ב-1808, היא שופצה בכספים שהוקצו לשם כך על ידי הצאר אלכסנדר הראשון.
האזורים המשותפים
בחזקה משותפת של שלוש העדות העיקריות נמצאים חצר הכנסייה, הכניסה, החזית ודלתות הכניסה, אבן המשיחה, השירותים והחצר הצמודה אליהם ממערב, החלק הפנימי של הרוטונדה המוקף בעמודים (אך לא העמודים עצמם) והאדיקולה:
מריצ'יקה פואיקה
1978
באליפות העולם בריצת שדה (4.728 ק"מ) שנערכה בגלאזגו, סקוטלנד ב-25 במרץ 1978 זכתה פואיקה במדליית ארד, בתוצאה של 16:59 דקות, אחרי גרטה וייץ מנורווגיה (16:19 דקות) ובת ארצה נטליה מרשסקו (16:49 דקות).
אלופה אולימפית
באולימפיאדת לוס אנג'לס (1984) זכתה פואיקה בשתי מדליות, זהב וארד. מדליית זהב, בריצת 3000 מטר בשיא אולימפי חדש של 8:35.96 דקות, לפני ונדי סמית-סלאי מבריטניה (8:39.47 דקות) ולין ויליאמס מקנדה (8:42.14 דקות). ריצה זו זכורה בשל נפילתה של אהודת הקהל אלופת העולם מארי דקר בעקבות ההתנגשות עם זולה באד נציגת בריטניה. במדליית ארד זכתה בריצת 1500 מטר בתוצאה של 4:04.15 דקות, אחרי גבריאלה דוריו מאיטליה (4:03.25 דקות) ובת ארצה דוינה מלינטה (4:03.76 דקות).
שיאנית עולם בריצת 2000 מטר
בתחרות שנערכה בלונדון ב-11 ביולי 1986 קבעה פואיקה בריצת 2000 מטר שיא עולם חדש של 5:28.69 דקות, שיפור לשיא העולם בן השנתיים של טטיאנה קזנקינה מברית המועצות 5:28.72 דקות. שיא זה החזיק מעמד 8 שנים ונשבר על ידי סוניה או'סאליבן (5:25.36 דקות). תוצאתה מהווה את התוצאה הרביעית בטיבה בכל הזמנים (2016).
לודוויק סטשאק
ביוגרפיה
מועצת העיר בוכניה הכריזה על שנת 2008 כ"שנתו של לודוויק סטשאק ".
ניסים אלחנטי
קריירה ופעילות מוזיקלית
ב-2008 העלה את המופע "נערה ממש אוצר" שעסק בסיפור חייו של הזמר היווני אריס סאן בהשתתפות בתם המשותפת של סאן ועליזה עזיקרי, סאני עזיקרי כרמל. במסגרת זו הקליט את להיטו של אריס סאן "סיגל" ביחד עם סאני (שהוקלטה לראשונה בחייה) בעיבוד חדש של גדי גולדמן.
עוזאל
אייל עוזאל קהלני (נולד ב-29 ביולי 1996), הידוע בשם הבמה עוזאל, הוא ראפר ומוזיקאי ישראלי.
קריירה
בשנת 2018 הוציא את הסינגל הראשון שלו, "מיינסטרים". לאחר מכן הוציא סינגלים נוספים, ביניהם "תמיד פראש", "בואי נצא" ו"בן אדם".
המודל השיקומי לניהול מקרה
רקע
המודל השיקומי לניהול מקרה פותח על ידי המרכז לשיקום פסיכיאטרי באוניברסיטת בוסטון ומשלב בין המודל התיווך הבסיסי של ניהול מקרה (Broker Case Management) לבין הגישה של שיקום פסיכיאטרי. מפרספקטיבה יישומית, המודל השיקומי לניהול מקרה מערב את הכלים של ניהול מקרה עם מרכיבים שונים מהכלים של השיקום הפסיכיאטרי. האינטגרציה הזו בין ניהול מקרה (case management) לבין שיקום מובילה להגדרת המודל השיקומי לניהול מקרה כך: 'תהליך בו בני-אדם עם מוגבלות פסיכיאטרית מעורבים במשא ומתן לשירותים אותם הם רוצים או צריכים, ופיתוח המיומנויות ומערכות התמיכה שלהם כדי לשמר את ההצלחה והסיפוק שלהם מהסביבות שנבחרו על ידם, עם הכמות המועטה ביותר של התערבות מקצועית מתמשכת'.
דיונים (ספר)
טענות הספר
טענה נוספת על בסיסה מבסס מקיאוולי את הגותו היא התפישה שלו לטבע האדם. אליבא דמקיאוולי, האדם הוא (א) דינמי ומשתנה ו (ב) שואף לעולם לכוח. לכן, מקיאוולי טוען שחוקה מאוזנת אינה ערובה להתרחבות המהירה של הרפובליקה הרומית שכן חוקה שלא תשתנה בסוף תקרוס עם שינוי הזמנים. עוד הוא טוען, שמשטר שלא יצליח לקשור את הצלחת ופרסום התושבים בסיוע לו יקרוס או לחלופין לא ישגשג. טענה נוספת שמעלה מקיאוולי מהדינמיות של בני האדם היא יחסו למאבקים חברתיים. לתפישתו, מאבקים חברתיים הם היסוד לחוקה טובה ולשיפור מתמיד שלה ושל המשטר, על ידי כך שהם "מאתגרים" את האיזון הקיים בין האצילים לבין פשוטי העם.
עוד עקרון אותו מציג מאקיוולי, הוא הדת. לתפישתו, תפקידה של הדת הוא להיות כלי נוסף בידי השלטון לחיבור העם למשטר ולשלהובו. טענה זו הוא מבהיר במשפט שנהפך לציטוט והוא "אין צורך שהשליט יהיה דתי, אלא שיראה כדתי". לתפישתו, לדת הרומית היה תפקיד מהותי בתולדותיה של הרפובליקה הרומית. הדת, העוסקת במידת ה "virtus", מראה שרצון האלים הוא סיוע למדינה ובכך מצליחה לחזק את הקשר בין תושבי המדינה לבין סיוע למדינה. מסיבה זו טוען מקיאוולי שהרפובליקה הרומית לעולם לא תחזור, שכן הדת הנוצרית פועלת במידה מסוימת הפוך ומעלה על נס את ההתבודדות ואת הפרישות. נוסף לזאת, מאקיאוולי טוען שעצם טבעה של הרפובליקה הוא שוויון יחסי ולכן מעמיד את נפילתה של הרפובליקה הרומית בשחיתות ובאי השוויון שהלך וגבר לקראת סופה.
לדוד משה הייתה חווה
תוכן הפזמון עוסק בחקלאי המגדל בעלי חיים, ובקולות שמשמיעות החיות השונות.
הסודות של דה וינצ'י
הפקה
רוב מלאכת הצילום נעשתה באולפני צילום מורכבים בוויילס אשר נועדו לדמות את פירנצה במאה ה-15. הצילומים התקיימו בחללי צילום בגודל 265,000 מטרים רבועים בעיר נית' שבפורט טלבוט, ויילס. צילומי החוץ נערכו אף הם בנית', פורט טלבוט וגם בעיר סוונסי ובטירת מרגם. על ההפקה האמנותית של הסדרה הופקד המעצב אדוארד תומאס, יליד סוונסי בעצמו ועבד בהפקות של הסדרות "דוקטור הו" ו"טורצ'ווד".
פסח בורשטיין (שחקן)
קורות חיים
בורשטיין נפטר בשנת 1986, שבועיים לפני יום הולדתו ה-90, ונטמן בבית הקברות מאונט הברון שברובע קווינס בניו יורק. באותה השנה זכה בפרס איציק מאנגר ליצירה ספרותית ביידיש.
Cleopatra Records
חטיבה של החברה The Purple Pyramid מתמחה במוזיקת רוק מתקדם ומוזיקה פסיכדלית. תחת מותג זה הוצאו אלבומים רבים.
מסע בין כוכבים: פיקארד – דמויות
קסטרה טרוי-רייקר
קסטרה טרוי-רייקר היא בתם הצעירה של ויליאם רייקר ודיאנה טרוי. היא מתגוררת יחד עם שני הוריה על כוכב הלכת נפנת'ה, אליו עברו עקב מחלתו של אחיה הגדול ת'דאוס (ת'אד) טרוי-רייקר שנפטר לאחר מכן. קסטרה מבלה את מירב זמנה בציד היערות הכוכב ודוברת, מלבד אנגלית, שפות רבות שהמציא אחיה טרם מותו. היא מעורה בחברה בכוכב ומכירה אנשים שונים העוברים בו בדרכם לכוכבי לכת אחרים.
רנה פיקארד
אחת מאבות אבותיו של ז'אן-לוק פיקארד. אסטרונאוטית במשימת טיסה לירח אירופה, שם היא עתידה למצוא אורגניזם חוצני שיעזור לאנושות לנקות את כדור הארץ.
ג'יימס ג'ונסון (צייר)
ג'יימס ג'ונסון (באנגלית: James Johnson; 1803 – 1834) היה שרטט אדריכלות אנגלי, צייר צבעי מים ושמן שהיה חבר באסכולת בריסטול. ג'ונסון היה גם צייר נופים פואטיים בצבעי שמן.
מחנה הריכוז סרד
מחנה הריכוז סרד (בסלובקית: Pracovný a koncentračný tábor v Seredi; מילולית: "מחנה העבודה והריכוז בסרד") היה מחנה ריכוז אשר נבנה במהלך מלחמת העולם השנייה ברפובליקה הסלובקית הראשונה (סלובקיה של ימינו). בחודש ספטמבר 1941 הוא נפתח כמחנה עבודה עבור יהודי סלובקיה ונוהל על ידי משמר הלינקה. בספטמבר 1944 המקום הפך למחנה ריכוז ונוהל על ידי יחידות של האס אס.
מחנה הריכוז
בספטמבר 1944, עם השתלטות גרמניה הנאצית על סלובקיה, עבר המחנה לשליטת האס אס תחת פיקודו של פרנץ קנולמאייר (Franz Knollmayer), גרמני אתני יליד ברטיסלבה. קציני וחיילי האס אס החלו לבצע מעשי זוועה נגד האסירים שהיו במקום, כולל עינויים, אונס ורצח. בסוף ספטמבר 1944 הוחלף קנולמאייר על ידי הפושע הנאצי אלויס ברונר, אשר הופקד על ידי אדולף אייכמן על פתרון "השאלה היהודית" בסלובקיה. חילופי הפיקוד במחנה לא היטיבו את מצבם של האסירים במקום.
נתן קופר ברנוויט
ביוגרפיה
בשנת 1810 התגורר בבריסטול. הוא השתתף בפעילויות ההקמה של אסכולת בריסטול והיה חבר של אדוארד בירד וג'יימס ג'ונסון.
קצויה אוקאדה
קצויה אוקאדה (ביפנית: 岡田 克也; נולד ב-14 ביולי 1953) הוא פוליטיקאי יפני וסגן ראש ממשלת יפן. הוא חבר בבית הנבחרים, משמש מזכיר כללי של המפלגה הדמוקרטית ובעבר היה נשיאהּ. מספטמבר 2009 ועד ספטמבר 2010 כיהן אוקאדה בתפקיד שר החוץ של יפן.
אגתה: מעגל הכאוס
צילומים
צילומי הסדרה עתידים להתחיל בשלהי נובמבר 2022, באטלנטה שבג'ורג'יה; ולהימשך עד למאי 2023. במקור, צילומי הסדרה התעתדו להתחיל באוקטובר 2022, ולאחר מכן בינואר 2023.
תראו מי מדבר
תקציר העלילה
מולי מתיידדת עם נהג מונית בשם ג'יימס (ג'ון טרבולטה) המסיע אותה לבית החולים ובהמשך מסייע לה לגדל את התינוק ששמו מייקי.
סרטי המשך
ב-6 באפריל 2010, דווח כי ניל ה. מוריץ, המפיק של "מהיר ועצבני", מתכנן ליצור סרט "ריבוט" לסדרה.
רמי דמרי
קריירה
ב-2008 צולם והוקרן בבתי הקולנוע הסרט "אביב 41" שהופק על ידי "פרקסיס" ביחד עם Opus Film, TVP S.A., Canal+ בבימויו של אורי ברבש ובכיכובו של ג'וזף פינס. הסרט צולם בפולין והיה הקופרודוקציה הראשונה בין פולין וישראל.
ב־2010 רמי דמרי היה מפיק שותף בסרט של אבי נשר "פעם הייתי". עלילת הסרט מתרחשת על רקע הניצחון במלחמת ששת הימים. התסריט נכתב בהשראת הספר "בשבילה גיבורים עפים", מאת אמיר גוטפרוינד. הסרט יצא לאקרנים ב-24 ביוני 2010. במרכז הסרט ניצבים זיכרון השואה בישראל והכמיהה לאהבה.
החזית האיטלקית במלחמת העולם הראשונה
החזית האיטלקית במלחמת העולם הראשונה הייתה חזית הלחימה בצפון איטליה במהלך מלחמת העולם הראשונה, אשר התחוללה בין ממלכת איטליה, ולצדה צבאות נוספים ממדינות ההסכמה, לבין האימפריה האוסטרו-הונגרית, בתמיכת כוחות מן הקיסרות הגרמנית. החזית נפתחה ב-23 במאי 1915 עם הכרזת המלחמה של איטליה על אוסטרו-הונגריה, הכרזה אשר לוותה במתקפה איטלקית בנקודות מסוימות לאורך החזית. כניסתה של איטליה למלחמה לצד מדינות ההסכמה באה למרות חתימתה על הברית המשולשת עם הקיסרות הגרמנית והאימפריה האוסטרו-הונגרית משנת 1882, ועל רקע רצונה לכבוש מידי אוסטרו-הונגריה אזורים שאותם ראתה כשייכים לה ושבהם התגוררו דוברי איטלקית רבים.
רקע
בשנת 1882 חתמה ממלכת איטליה על הברית המשולשת עם הקיסרות הגרמנית והאימפריה האוסטרו-הונגרית, שבה התחייבו המדינות החתומות לצאת להגנת בעלות בריתן במקרה שאחת מהן תותקף. ברית זו, שמבחינתה של איטליה באה להגן על האינטרסים האיטלקיים מעבר לים, עמדה בצלה של יריבות ארוכת שנים בין איטליה לאוסטרו-הונגריה על רקע שליטתה של האחרונה באזורים שבהם התגוררו דוברי איטלקית בצפון חצי האי האפניני ולחוף הים האדריאטי, אזורים שאיטליה רצתה לספח לעצמה.
ההתערבות הגרמנית והנסיגה האיטלקית
המצב הסטטי בחזית השתנה באוקטובר 1917. לאחר הקרב האחד עשר על האיזונצו, שהסתיים ללא הכרעה, החליטו הגרמנים להתערב ולהביא לשינוי בחזית זו. כוחות גדולים הובלו מהחזית המזרחית, שם נחלו הצלחה בכיבוש ריגה בעזרת הטקטיקה שפותחה על ידי גנרל אוסקר פון הוטייה שעיקרה: חדירה מהירה של יחידות קטנות ומהירות מצוידות בלהביורים, רימונים ונשק קל, פגיעה במפקדות ובסוללות התותחים תוך גרימת בהלה אצל האויב ולאחר מכן כניסת הדרג השני והשלישי שמשלימים את המלאכה. על הכוחות האוסטרו-גרמניים מונה הגנרל הגרמני אוטו פון בלוב שהשתתף קודם לכן בקרבות בפרוסיה ובמקדוניה.
דוכן נשיקות
דוכן נשיקות היא אטרקציה, בדרך כלל בקרנבל, שבו האדם שמנהל את הדוכן מנשק אנשים אחרים, לעיתים קרובות כדי לגייס כספים לצדקה.
מגפת הקורונה באירופה
ב-17 במרץ הנגיף כבר הגיע לכל מדינה באירופה, עם לפחות חולה אחד ומת אחד (פרט לוותיקן). יום לאחר מכן 250 מיליון איש הוצבו בעוצר.
אירלנד
ב-11 במרץ הודיעה אירלנד על מקרה מוות ראשון מנגיף הקורונה בשטחה.
ב-15 במרץ הודיעה אירלנד כי היא סוגרת את כל הפאבים והברים ברחבי המדינה ויישארו סגורים לפחות עד 29 במרץ.
אלבניה
ב-10 במרץ קרא הנשיא איליר מטה לרופאים האלבנים בדימוס להיכנס שוב לשוק העבודה, במטרה להשתלט על נגיף הקורונה.
בולגריה
ב-25 במרץ דווח כי נמל וארנה מונע את ירידתם של צוותי ספינות ואוניות לרדת מהסיפון עקב התפשטות הנגיף.
בלארוס
ב-28 בפברואר אישרה בלארוס את המקרה הראשון שלה. סטודנט מאיראן נמצא חיובי ב-27 בפברואר, ואושפז בבית חולים במינסק. האדם הגיע לבלארוס בטיסה מבאקו, אזרבייג'ן, ב-22 בפברואר.
ב-31 במרץ, דווח באמצעי התקשורת על מותו הבלתי מאושר באופן רשמי של חולה בן 75 מוויטבסק. על פי הדיווחים, החולה סבל ממחלת ריאה כרונית. בהמשך אותו יום אושר מקרה המוות הראשון מ-COVID-19 על ידי משרד הבריאות של בלארוס. עם זאת משחקי הליגה הבלארוסית בכדורגל נמשכו, למרות קולות ממערכת הבריאות שדחקו בממשלה להשבית את כלל אירועי הספורט עקב סכנה לאוהדים.
צורת ההתמודדות של הממשלה עם המגפה הייתה אחת העילות לפרוץ ההפגנות בבלארוס (2020).
בלגיה
ממשלת וילמס פרסמה שורה של המלצות כדי לבלום את הפצת הנגיף. הומלץ לבטל אירועים עם יותר מאלף איש, אך ההחלטה בפועל הושארה לראשי הערים. ב-18 במרץ הוטל סגר כללי.
דנמרק
במהלך נובמבר תועדו 12 מקרים של בני אדם שנדבקו בדנמרק מחורפנים. עקב כך, עלה חשש לכך שנגיף הקורונה עבר מוטציה (Cluster 5) בגופם של החורפנים והוחלט להשמיד את כל החורפנים במדינה (כ-16 מיליון), ובכך להכחיד את תעשיית הפרווה של המדינה.
הממלכה המאוחדת
בראשית אפריל התפטרה הממונה על מערכת הבריאות בסקוטלנד, לאחר שתועדה פעמיים מפירה את הנחיות הבריאות.
ליכטנשטיין
ב-26 בפברואר הודיעה ממשלת ליכטנשטיין כי המדינה נמצאת בכוננות גבוהה למקרים אפשריים של נגיף הקורונה, אם כי עד כה לא התקבלו דיווחים מאושרים.
ב-17 במרץ הוחלט על איסור כללי על אירועים וסגירות נוספות וב-20 במרץ דווח על צמצום נוסף של המגעים החברתיים.
מולדובה
ב-13 במרץ הודיעה הנציבות הארצית הלא-רגילה לבריאות הציבור במולדובה על קביעת קוד התראה אדום ברמה הלאומית בהקשר למצב האפידמיולוגי הקשור לנגיף הקורונה.
מונטנגרו
ב-16 במרץ הודיעה מונטנגרו כי החל מ-17 במרץ היא תאסור כניסת אזרחים זרים למדינה אלא אם הם תושבי קבע או מביאים סחורה. בנוסף, הורתה ממשלת מונטנגרו על כל המועדונים, המסעדות והברים בכלי רחבי המדינה לסגור את שעריהם, כמו גם אולמות משחקים ומכוני כושר ייסגרו למשך שבועיים לפחות. משלוחי אוכל יישארו פתוחים וימשיכו לפעול.
מונקו
ב-28 במרץ הודיעה מונקו על מקרה מוות ראשון כתוצאה מהידבקות בנגיף הקורונה. הקורבן אושפז בטיפול נמרץ ביום רביעי, 25 במרץ, בבית החולים המרכזי הנסיכה-גרייס.
מקדוניה הצפונית
ב-18 במרץ הודיע ראש ממשלת מקדוניה הצפונית, אוליבר ספאסובסקי כי הממשלה שוקלת להכריז על מצב חירום לאומי במדינה, דבר שלא קרה מעולם. מצב החירום הלאומי הוכרז רשמית על ידי נשיא מקדוניה הצפונית, סטבו פנדרובסקי בהמשך אותו יום ובעקבות אירוע זה, מאז פוטר הפרלמנט, זכתה הממשלה לסמכות חקיקה וביצוע.
סלובניה
ב-12 במרץ הוכרזה מגפה בסלובניה. הממשלה הודיעה על סגירת מוסדות החינוך החל מ-16 במרץ. על עובדי הבריאות נאסר לקחת חופשה. מקרים חדשים של קורונה התגלו בנובה גוריצה ובקראן. סך הנדבקים גדל ל-89.
סלובקיה
ב-21 באפריל פורסמה אסטרטגית היציאה המורכבת מ-4 שלבים ותלויה ברמת התחלואה.
ספרד
ב-24 בפברואר בהמשך להתפרצות נגיף הקורונה באיטליה התגלה מקרה נוסף אצל רופא ממחוז לומברדיה שבאיטליה שנפש בטנריפה. יממה אחר כך התגלו ארבעה מקרים נוספים שמקורם בהתפרצות באיטליה.
ב-24 במרץ מתו בספרד 734 בני אדם מנגיף הקורונה - נתון המתים הגבוה ביותר מאז יום התפרצות המגפה בספרד. בכך חצה מספר המתים מהנגיף בספרד את מספר המתים בסין - המוקד בו התפרץ נגיף הקורונה לראשונה בעולם, ועבר את ה-3,400 מתים. בכך הפכה ספרד למדינה השנייה שבה מספר המתים מהקורונה הוא הגבוה ביותר, אחרי איטליה.
ב-13 באפריל החלו הקלות בסגר בענפים שונים במשק בהם בניין ותעשייה. כחלק מהסגר, תושבים לא יכלו לצאת מהבית למעט לצורך קניית מזון במרכול, ביקור רופא, בית מרקחת ועבודה שמוגדרת כחיונית.
במאי, המשיכה המגמה של הקלות. ב-2 במאי, אפשרה ספרד למבוגרים לצאת ולהתאמן מחוץ לבתיהם לראשונה אחרי שבעה שבועות. בשלב הבא, ניפתחו מספרות ומכוני יופי ולאחר מכן גם מסעדות וברים.
סרביה
ב-17 במרץ הכריזה סרביה על עוצר לילי כצעד במטרה למנוע את התפשטות הנגיף. העוצר יתקיים בכל יום, מהשעה 8 בערב עד השעה 5 בבוקר. עם זאת, אנשים מבוגרים מעל גיל 65 אינם רשאים לעזוב את בתיהם.
פולין
בנוסף על כך, הודיע ראש ממשלת פולין, מטאוש מורבייצקי על סגירת כל גבולות המדינה ונמלי התעופה הפאבים, המסעדות, הקזינו ומקומות הבילוי במדינה.
פורטוגל
באותו יום, דווח כי פורטוגל וספרד הגיעו להסכמה על הגבלת התיירות בין שתי המדינות, כדי לרסן את התפשטות הנגיף.
ב-20 במרץ משרד הבריאות הפורטוגלי הודיע כי כל הבאים מחוץ למדינה יחויבו בבידוד למשך 14 יום.
ב-9 בספטמבר, אובחנו 646 נדבקים חדשים. זהו מספר הנדבקים היומי הגבוה ביותר במדינה מאז 20 באפריל. אחרי כשבוע, החלו מגבלות כמו הגבלת התקהלות ל-10, איסור שתית אלכוהול בציבור וסגירה מקומות בשעה מוקדמת.
אחרי כחודש, החלה עליה חדה בתחלואה. התקהלות הוגבלה ל-5 אנשים.
בין הצעדים בעיריות אלה היו חובת הישארות בבית, למעט 26 הסיבות לנסיעה מורשית, הכוללות רכישת סחורות ושירותים, ביצוע פעילויות מקצועיות, קבלת שירותי בריאות, סיוע לאנשים פגיעים, השתתפות בבית הספר, גישה למתקני תרבות, פעילות גופנית, השתתפות בהתנדבות חברתית ועוד.
ב-9 בנובמבר, הוטל גם סגר לילי למגבלות תנועה בסוף השבוע. הוכרז מצב חירום לאומי לשבועיים לפחות. בהמשך נוספו יישובים.
פינלנד
ב-25 במרץ הודיעה פינלנד על סגירת כל בתי הקפה, הברים והמסעדות בכל רחבי המדינה עד סוף מאי.
ראש ממשלת פינלנד, סאנה מרין, הודיעה על הטלת סגר במדינה החל מ-8 במרץ בתגובה לעלייה במספר הנדבקים. הסגר לא יכלול עוצר אך כן יחייב סגירת ברים ומסעדות, והגבלת התקהלויות ל-6 אנשים. כמו כן, כיתות ז' ומעלה יעברו ללמידה מרחוק. לפי מרין המוטציה הבריטית הנחשבת למדבקת יותר התפשטה במדינה מאז סוף דצמבר. בסוף מרץ, תוכנן להטיל סגרים מקומיים בכמה ערים. צעד זה נפסל. בפועל הוטלו מגבלות תנועה בין מחוז אוסימה לשאר פינלנד למטרות שאינן עבודה עד 15 באפריל.
צ'כיה
ב-1 במרץ 2020 דיווחו רשתות התקשורת בצ'כיה כי שלושה מקרים של הידבקות בנגיף הקורונה התגלו במדינה. על פי הדיווחים, שניים מהחולים חזרו מביקור באיטליה, והחולה השלישית היא אזרחית אמריקאית בשנות ה-20 לחייה.
אחרי כשבוע נוסף, הוחלט שרוב בתי הספר בצ'כיה יעברו למתכונת של לימודים מרחוק. עוד החליטה הממשלה כי התכנסויות במרחבים הציבוריים יוגבלו ל-6 אנשים בלבד. כמו כן, צריכת האלכוהול במרחב הציבורי תיאסר והאזרחים יחויבו לעטות מסכות בזמן נסיעתם בתחבורה הציבורית. נסגרו ברים המסעדות.
ב-18 בנובמבר החלו הקלות. למשל, חזרו ללימודים תלמידי כיתות א' ו-ב'. ב-30 בנובמבר עוצר הלילה הוסר. בין ההקלות האחרות שהחלו אז: מספר האנשים שיכולים להתכנס בחוץ עלה מ-6 ל-50, ובוטל האיסור על צריכת אלכוהול ברבים.
צרפת
ביולי, התפטרה ממשלת צרפת בשל תוצאות הבחירות המקומיות. ראש הממשלה המתפטר, אדואר פיליפ הוחלף בז'אן קסטקס, שהיה ממובילי המאבק בקורונה והממונה על היציאה מהסגר במדינה.
קריית הוותיקן
ב-11 במרץ, האפיפיור הציע לראשונה לקיים קבלת קהל כללית באופן וירטואלי, בעקבות ההסגר שהוטל על ידי איטליה ברחבי המדינה.
ב-24 במרץ, הוותיקן הודיע על שלושה מקרים נוספים בשטחו מה שהעלה את מספר המקרים לארבעה מקרים: שני עובדים במוזיאוני הוותיקן ועובד במשרד הספנות.
קרואטיה
באותו יום, הודיעה התאחדות הכדורגל הקרואטית על השהיית כל המשחקים עד 31 במרץ. ב־13 במרץ, ריצת העולם של כנפיים לחיים, שהייתה אמורה להיערך בזאדאר, בוטלה.
רומניה
ב-26 במרץ, השעתה חברת התעופה הממלכתית של רומניה, טארום את כל הטיסות הפנימיות.